
2271.  Odlok o proračunu Občine Ig za leto 1998, stran 3604.
Na podlagi 45. člena zakona o financiranju občin (Uradni list RS, št. 80/94), ter 20. in 29. člena zakona o lokalni samoupravi in na podlagi 16. člena statuta Občine Ig (Uradni list RS, št. 26/95) je Občinski svet občine Ig na 35. redni seji dne 28. 5. 1998 sprejel

O D L O K
    o proračunu Občine Ig za leto 1998

1. člen

S proračunom Občine Ig za leto 1998 (v nadaljnjem besedilu: občinski proračun) se zagotavljajo sredstva za financiranje zagotovljene porabe in drugih nalog v Občini Ig (v nadaljnjem besedilu: občina) v letu 1998.

2. člen

Z občinskim proračunom se ureja upravljanje s prihodki in odhodki ter upravljanje z občinskim premoženjem in obveznostmi.

3. člen

Občinski proračun sestavljata bilanca prihodkov in odhodkov in račun financiranja.
    V računu financiranja se izkazujejo obveznosti občine in zadolževanje občine, ki je povezano s financiranjem salda bilance prihodkov in odhodkov.

Bilanca prihodkov in odhodkov:

– prihodki                                       439,614.446 SIT
– odhodki                                        472,018.028 SIT
– račun financiranja                              32,403.582 SIT.

Pregled prihodkov in odhodkov občinskega proračuna je prikazan v bilanci prihodkov in odhodkov, ki je sestavni del občinskega proračuna.

4. člen

Vsi prihodki, ki jih uporabniki sredstev občinskega proračuna ustvarjajo s svojo dejavnostjo, so prihodek proračuna, če ni s tem odlokom drugače določeno.

5. člen

Od vseh prihodkov občinskega proračuna se v proračunsko rezervo občine izloča 0,5% sredstev.
    O uporabi sredstev proračunske rezerve za namene iz prvega odstavka 12. člena zakona o financiranju občin do višine 500.000 SIT odloča župan.

6. člen

Uporabniki sredstev proračuna so dolžni uporabljati dodeljena sredstva le za namene, ki so opredeljeni v bilanci prihodkov in odhodkov.

Župan mora v primeru, da je ugotovljena neracionalna poraba dodeljenih sredstev pri posameznem proračunskem porabniku, začasno (s soglasjem občinskega sveta pa dokončno) ustaviti financiranje posamezne proračunske postavke.

Uporabniki ne smejo prevzemati na račun občinskega proračuna obveznosti, ki bi presegle z občinskim proračunom določena sredstva za posamezne namene.

7. člen

Če se v teku izvrševanja proračuna ugotovi, da so potrebna dodatna sredstva na posamezni postavki, ki jih ob sprejemanju proračuna ni bilo mogoče predvideti, lahko občinski svet na predlog župana odloči, da se dodatna sredstva namenijo iz druge postavke proračuna.

Kolikor zaradi prenosa sredstev med postavkami ni ogroženo izvajanje nalog posameznega področja, v katerem so bila sredstva prerazporejena, odloča o taki začasni prerazporeditvi župan.

8. člen

Sredstva tekoče rezerve se dodeljujejo:

– za naloge, ki so neodložljive in za katere v proračunu niso zagotovljena sredstva,

– za naloge, za katere se med letom izkaže, da sredstva v proračunu niso planirana v zadostnem obsegu.
    O uporabi sredstev tekoče rezerve do višine 500.000 SIT za posamezni namen odloča župan.

9. člen

Sredstva za plače se uporabnikom dodeljujejo enakomerno v obliki mesečnih dotacij, sredstva za materialne stroške in druge odhodke pa praviloma mesečno, vendar ob hkratnem upoštevanju likvidnostnega položaja proračuna in zapadlosti posameznih obveznosti.

Sredstva za amortizacijo se praviloma nakazujejo trimesečno.

Ob slabi likvidnostni situaciji proračuna župan lahko začasno zmanjša ali ustavi izvajanje posameznih postavk proračuna, ki direktno ne ogrožajo izvajanja nalog na posameznem področju.

10. člen

O začasni uporabi tekočih likvidnostih proračunskih presežkov zaradi ohranitve njihove realne vrednosti in zagotovitve tekoče likvidnosti proračuna odloča župan.

11. člen

Predvideno je zadolževanje občinskega proračuna za namene in v višini, ki jo dopušča zakon o financiranju občin.
    O zadolževanju proračuna odloča občinski svet.

12. člen

Vsa določila in načini poslovanja, ki niso opredeljena s tem odlokom, se morajo izvajati v skladu z zakonodajo s področja javnih financ.

13. člen

Ta odlok začne veljati z dnem sprejema, uporablja pa se od 1. 1. 1998 dalje.



Št. 952

Ig, dne 28. maja 1998.

Predsednik
    Občinskega sveta
    občine Ig
    Janez Cimperman l. r.

